ΓΡΑΠΤΗ ΕΡΩΤΗΣΗ E-1808/97 υποβολή: Gary Titley (PSE) προς την Επιτροπή (28 Μαΐου 1997)

Θέμα: Πρόγραμμα εκδημοκρατισμού MEDA

Μπορεί η Επιτροπή να εκθέσει τα κριτήρια επιλογής της για τα έργα που θα υποστηριχθούν στο πλαίσιο του προγράμματος εκδημοκρατισμού MEDA;

Απάντηση του κ. Μarνn εξ ονόματος της Επιτροπής (24 Ιουνίου 1997)

Για τη διαχείριση του προγράμματος MEDA για τη δημοκρατία, και με βάση την πείρα που αποκτήθηκε κατά τη εφαρμογή άλλων προγραμμάτων για την προώθηση της δημοκρατίας, η Επιτροπή συνέταξε έγγραφο κατευθύνσεων στο οποίο ορίζονται τα κριτήρια και οι όροι επιλεξιμότητας για τη στήριξη έργων στο πλαίσιο του προγράμματος. Διανεμήθηκε ευρέως σχετικό φυλλάδιο στους ενδιαφερόμενους φορείς. Τα κριτήρια επιλεξιμότητας είναι, μεταξύ άλλων:

- οι δικαιούχοι:

το πρόγραμμα στηρίζει τα δικαιώματα του ανθρώπου και τη δημοκρατία στις χώρες εταίρους της ΕΕ που έχουν υπογράψει τη δήλωση της Βαρκελώνης (Αίγυπτος, Αλγερία, Κύπρος, Ιορδανία, Ισραήλ, Λίβανος, Μαρόκο,Μάλτα, Συρία, Τυνισία, Τουρκία, Παλαιστινιακή Αρχή). Χρηματοδότηση δίνεται σε τοπικά και περιφεραιακά έργα.

- ενδεικτικοί τομείς παρέμβασης:

Πολιτικά δικαιώματα όπως η δημοκρατία (στήριξη των εκλογικών διαδικασιών, σύσταση κέντρων πληροφόρησης, ευαισθητοποίηση, κατάρτιση, σύσταση οργανισμών δημοσκοπήσεων) και το κράτος δικαίου (θεσμική μεταρρύθμιση, κατάρτιση των δημόσιων φορέων, στήριξη για τη βελτίωση των συνθηκών κρατήσεως υπόπτων, στήριξη οργανισμών υπεύθυνων για την προώθηση των δικαιωμάτων του ανθρώπου, και για τη διαφάνεια της δημόσιας διοίκησης).

Στα πολιτικά δικαιώματα περιλαμβάνεται η ελευθερία έκφρασης (εγγύηση του πλουραλισμού και της ανεξαρτησίας των μαζικών μέσων ενημέρωσης, ανάπτυξη κωδίκων δεοντολογίας, στήριξη επαγγελεματιών), η ελευθερία συνέλευσης και σύνδεσης (συλλογικές επαφές μεταξύ πολιτικών κομμάτων και γενικότερη στήριξη της κοινωνίας των πολιτών), ανεξιθρησκεία και ελεύθερη κίνηση των πολιτών.

Κοινωνικο-οικονομικά δικαιώματα είναι η στήριξη των συνδικάτων και ενώσεων.

Η προστασία ειδικών ομάδων αφορά τις γυναίκες (ένταξη στον πολιτικό και οικονομικό βίο, ευαισθητοποίηση), τα παιδιά, τις μειονότητες, τους πρόσφυγες, τα βιαίως μετακινηθέντα άτομα, τα θύματα βασανισμού και τους κρατουμένους.

- φορείς

Οι φορείς στους οποίους απευθύνεται το έργο μπορεί να είναι ιδιωτικοί (οργανώσεις, ενώσεις), ημικρατικοί ή κρατικοί. Υπάρχει δυνατότητα συνεργασίας μεταξύ φορέων. Δεν μπορούν να λάβουν βοήθεια τα έργα που υποβάλλονται από μεμονωμένα πολιτικά κόμματα. Αποκλείεται η στήριξη φορέων που χρησιμοποιούν βία ή δεν αναγνωρίζουν τα διεθνώς κατοχυρωμένα δικαιώματα του ανθρώπου.

- ειδικοί όροι

Το ύψος της κοινοτικής συμμετοχής δεν μπορεί να υπερβαίνει το 80% του συνολικού προϋπολογισμού. Πρέπει να γνωστοποιούνται οι άλλοι χορηγοί. Κατ'εξαίρεση μπορεί να εγκριθεί πλήρης χρηματοδότηση (100%). Οι διοικητικές δαπάνες δεν επιτρέπεται να υπερβαίνουν το 6% του συνολικού προϋπολογισμού.

Δεν μπορούν να επιλεγούν έργα που έχουν ήδη ολοκληρωθεί ή των οποίων η εφαρμογή έχει αρχίσει. Ειδικότερα, τα περφερειακά προγράμματα δεν μπορούν να επιλέγονται βάσει των προγραμμάτων αποκεντρωμένης συνεργασίας στη Μεσόγειο. Δεν επιτρέπεται η σώρευση δύο διαφορετικών χρηματοδοτήσεων από τον προϋπλογισμό της Κοινότητας.

- παρουσίαση και εφαρμογή των έργων

Ο δικαιούχος κοινοτικής χρηματοδότησης πρέπει να υποβάλει αίτηση συνοδευόμενη από πρόταση έργου, στην οποία να παρουσιάζονται σαφώς το ιστορικό, οι γενικοί και ειδικοί στόχοι, η αιτιολόγηση, η μέθοδος εφαρμογής, οι προβλεπόμενες δραστηριότητες, η διάρκεια και λεπτομερής προϋπολογισμός σε ecu.